**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«**\_\_\_\_\_\_**» **\_\_\_\_\_\_\_\_\_\_\_\_\_\_\_\_\_ 2021թ. N\_\_\_\_\_\_\_ Ա**

**ԳՈՒՅՔԻ ՆՎԻՐԱՏՎՈՒԹՅՈՒՆՆ ԸՆԴՈՒՆԵԼՈՒ ԵՎ**

**ԳՈՒՅՔ ԱՄՐԱՑՆԵԼՈՒ ՄԱՍԻՆ**

Հիմք ընդունելով «Կառավարչական իրավահարաբերությունների կարգավորման մասին» Հայաստանի Հանրապետության օրենքի 5-րդ հոդվածի 5-րդ մասը, ինչպես նաև Հայաստանի Հանրապետության քաղաքացիական օրենսգրքի 594-րդ հոդվածը՝ Հայաստանի Հանրապետության կառավարությունը **ո ր ո շ ու մ է.**

1. Ընդունել «Հայաստանի ԴՕՍԱԱՖ» համահայկական հայրենասիրական հասարակական կազմակերպությանը (այսուհետ՝ Կազմակերպություն) սեփականության իրավունքով պատկանող՝ Երևան քաղաքի Նուբարաշեն խճուղի 15 հասցեում գտնվող՝ 1 022 053 000 ՀՀ դրամ գնահատված շուկայական արժեքով՝ 3327.39 քառ. մետր մակերեսով շենք-շինությունների և դրանց օգտագործման և սպասարկման համար առանձնացված 14.220945 հեկտար մակերեսով հողամասի (իրավունքի պետական գրանցման վկայական N16072020-01-0016) (այսուհետ՝ Գույք) նվիրատվությունը Հայաստանի Հանրապետությանը։

2. Սահմանել, որ սույն որոշման 1-ին կետում նշված Գույքի նվիրատվության ընդունման արդյունքում Հայաստանի Հանրապետությանը սեփականության իրավունքով փոխանցվող Գույքն ամրացվում է Հայաստանի Հանրապետության ազգային անվտանգության ծառայության պետական պահպանության ծառայությանը։

3. Հայաստանի Հանրապետության տարածքային կառավարման և ենթակառուցվածքների նախարարության Պետա­կան գույքի կառավարման կոմիտեին` սույն որոշումն ուժի մեջ մտնելուց հետո մեկամսյա ժամկետում Կազմակերպության հետ կնքել սույն որոշման 1-ին կետից բխող Գույքի նվիրատվության պայմանագիր՝ դրանում սահմանելով, որ պայմանագրի կնքման և դրանից բխող Գույքի իրավունքների պետական գրանցման հետ կապված ծախսերը ենթակա են իրականացման Հայաստանի Հանրապետության ազգային անվտանգության ծառայության պետական պահպանության ծառայության միջոցների հաշվին:

4. Հայաստանի Հանրապետության ազգային անվտանգության ծառայության տնօրենին՝ սույն որոշման 3-րդ կետով սահմանված պայմանագրի կնքումից հետո մեկամսյա ժամկետում «Հայաստանի ԴՕՍԱԱՖ» համահայկական հայրենասիրական հասարակական կազմակերպության հետ համատեղ ապահովել Գույքի հանձնման-ընդունման աշխատանքների կատարումը։

**ՀԻՄՆԱՎՈՐՈՒՄ**

**ԳՈՒՅՔԻ ՆՎԻՐԱՏՎՈՒԹՅՈՒՆՆ ԸՆԴՈՒՆԵԼՈՒ ԵՎ ԳՈՒՅՔ ԱՄՐԱՑՆԵԼՈՒ ՄԱՍԻՆ**

**ՀՀ կառավարության որոշման նախագծի**

ՀՀ տարածքային կառավարման և ենթակառուցվածքների նախարարին է դիմել Պետական պահպանության ծառայության պետը՝ տեղեկացնելով, որ «Հայաստանի ԴՕՍԱԱՖ» համահայկական հայրենասիրական հասարակական կազմակերպության (այսուհետ՝ Կազմակերպություն) կենտրոնական խորհրդի որոշմամբ Կազմակերպությունն իր սեփականությունը հանդիսացող Երևան քաղաքի Նուբարաշեն խճուղի 15 հասցեում գտնվող անշարժ գույքը նվիրում է Հայաստանի Հանրապետությանը՝ ի դեմս Պետական պահպանության ծառայությանը՝ միաժամանակ խնդրելով ձեռնարկել միջոցներ առաջարկվող անշարժ գույքը որպես նվիրատվություն ընդունելու և այն Պետական պահպանության ծառայությանն ամրացնելու ուղղությամբ՝ կից ներկայացնելով նաև վերոնշյալի վերաբերյալ հիմնավոր փաստաթղթերը։

Ներկայացված փաստաթղթերի համաձայն Կազմակերպության կենտրոնական խորհրդի 17.02.2021թ. կայացած նիստում որոշում է կայացվել հրաժարվել Երևան քաղաքի Նուբարաշեն խճուղի 15 հասցեում գտնվում անշարժ գույքից՝ հօգուտ Հայաստանի Հանրապետությանը՝ անշարժ գույքը Պետական պահպանության ծառայությանը փոխանցելու պայմանով։

Խորհրդի կողմից կայացված որոշմամբ արձանագրվել է նաև, որ Կազմակերպությունն ակնկալում է ՀՀ կառավարությունից ներկայացնելու միջնորդություն Երևանի քաղաքապետարանին՝ Երևան քաղաքի Նուբարաշեն խճուղի 15 հասցեում գտնվում անշարժ գույքի 22.01.2021թ. դրությամբ նախկինում ունեցած գույքահարկի մասով 9.118.368 ՀՀ դրամը և հողի հարկի մասով՝ 15.421.914 ՀՀ դրամը, ներառյալ տույժերը կազմակերպությանը զիջելու համար, ինչպես նաև սահմանելու, որ մինչ անշարժ գույքի փոխանցման գործընթացի ավարտը Կազմակերպության մոտ չեն առաջանա հարկային պարտավորություններ։ Արձանագրվել է նաև, որ ՀՀ կառավարությունից նշվածի վերաբերյալ համաձայնություն ստանալուց հետո միայն կսկսվի Երևան քաղաքի Նուբարաշեն խճուղի 15 հասցեում գտնվում անշարժ գույքն անհատույց Հայաստանի Հանրապետությանը փոխանցելու գործընթաց։

Նախագծի քննարկման ընթացքում Պետական պահպանության ծառայության կողմից 16.07.2021թ. ստացվել է գրություն, որով տեղեկացվել է, որ Կազմակերպության կողմից ստացված տեղեկատվության համաձայն Երևան քաղաքի Նուբարաշեն խճուղի 15 հասցեում գտնվող շենք-շինությունների և դրանց օգտագործման ու սպասարկման համար առանձնացված հողամասի՝ նախկինում ունեցած գույքահարկի և հողի հարկի (ներառյալ տույժերը) գծով անհրաժեշտ վճարումները կատարվել են Կազմակերպության սեփական միջոցների հաշվին և 2021 թվականի հուլիսի 9-ի դրությամբ այդ մասով Կազմակերպությունը հարկային պարտավորություններ չունի։

Իրականացված շուկայական արժեքի գնահատման համաձայն Կազմակերպությանը սեփականության իրավունքով պատկանող, Երևան քաղաքի Նուբարաշեն խճուղի 15 հասցեում գտնվող 3327.39 քառ. մետր մակերեսով շենք-շինությունները և դրանց օգտագործման և սպասարկման համար առանձնացված 14.220945 հա մակերեսով հողամասի շուկայական արժեքը կազմել է 1 022 053 000 ՀՀ դրամ։

Նախագծով առաջարկվում է Կազմակերպությանը սեփականության իրավունքով պատկանող, Երևան քաղաքի Նուբարաշեն խճուղի 15 հասցեում գտնվող գույքն ընդունել որպես Հայաստանի Հանրապետության սեփականություն՝ միաժամանակ սահմանելով նաև, որ այն կամրացվի ՀՀ ազգային անվտանգության ծառայության պետական պահպանության ծառայությանը։

«Գույքի նվիրատվությունն ընդունելու և գույք ամրացնելու մասին» Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի:

**ԱՄՓՈՓԱԹԵՐԹ**

**ԳՈՒՅՔԻ ՆՎԻՐԱՏՎՈՒԹՅՈՒՆՆ ԸՆԴՈՒՆԵԼՈՒ ԵՎ ԳՈՒՅՔ ԱՄՐԱՑՆԵԼՈՒ ՄԱՍԻՆ**

 **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. Պետական պահպանության ծառայություն | 16.07.2021թ. |
| N 19/1249 |
| 1. «Հայաստանի դօսաաֆ» համահայկական հայրենասիրական հասարակական կազմակերպությունից ստացված տեղեկատվության համաձայն, Կազմակերպությանը սեփականության իրավունքով պատկանող՝ Երևան քաղաքի Նուբարաշեն խճուղի 15 հասցեում գտնվող՝ շենք-շինությունների և դրանց օգտագործման ու սպասարկման համար առանձնացված հողամասի նախկինում ունեցած գույքահարկի և հողի հարկի (ներառյալ տույժերը) գծով անհրաժեշտ վճարումները կատարվել են Կազմակերպության սեփական միջոցների հաշվին և 2021 թվականի հուլիսի 9-ի դրությամբ այդ մասով Կազմակերպությունը հարկային պարտավորություններ չունի։ Ելնելով վերոգրյալից գտնում ենք, որ «Գույքի նվիրատվությունն ընդունելու մասին» ՀՀ կառավարության որոշման նախագծի առնչությամբ Կազմակերպության և ՀՀ ֆինանսների նախարարության հետ հարկային պարտավորությունների ներման վերաբերյալ փոխհամաձայնեցված դիրքորոշում ներկայացնելու անհրաժեշտություն այլևս չկա, ուստի և խնդրում ենք սահմանված կարգով ապահովել նախագծի հետագա ընթացքը։ | 1. Ընդունվել է ի գիտություն։  |
| 2. «Հայաստանի դօսաաֆ» համահայկական հայրենասիրական հասարակական կազմակերպություն | 27.07.2021թ. |
| N 01/111 |
| Որոշումն ընդունելուց հաշվի առնել1. Երևան քաղաքի Նուբարաշեն խճուղի 15 հասցեում գտնվող անշարժ գույքի նախկինում ունեցած գույքահարկի մասով 9.118.368 ՀՀ դրամը և հողի հարկի մասով 15.421.914 ՀՀ դրամը ներառյալ տույժերը, որը բռնագանձվել է հարկադիր կատարումն ապահովող ծառայության կողմից, կազմակերպությանը վերադարձնելու խնդրանքը։2. Երևան քաղաքի Նուբարաշեն խճուղի 15 հասցեում է գտնվում նաև ՀՀ զինված ուժերի համար վարորդ-մասնագետների պատրաստման ծրագրով նախատեսված ավտոդրոմը։ Խնդրում եմ տարածքի հանձնման-ընդունման ժամանակ հաշվի առնել նաև այդ փաստը։ | 1. Չի ընդունվել«Հայաստանի դօսաաֆ» ՀՀՀԿ-ի կողմից վճարվել է գույքահարկի և հողի հարկի նախկինում ունեցած պարտքերը։2. Ընդունվել է ի գիտություն։  |
|  3. ՀՀ ֆինանսների նախարարություն | 28.07.2021թ. |
| N01/8-5/11972-2021 |
| 1. «Գույքի նվիրատվությունն ընդունելու մասին» ՀՀ կառավարութ­­յան որո­շման նախագծի վերաբերյալ դիտողություններ և առաջարկություններ չունի |  |
|  4. Կադաստրի կոմիտե | 28.07.2021թ. |
| N ՍԹ/6622-2021 |
| 1. Առաջարկվել է նախագծի 1-ին կետում «3779.6 քառ մետր» բառերը փոխարինել «3327.39» քառ. մետր» բառերով, իսկ «14.2238 հեկտար» բառերը՝ «14.220945 հեկտար» բառերով՝ համաձայն իրավունքի պետական գրանցման N 16072020-01-0016 վկայականի տվյալների։  | 1. Ընդունվել է Նախագծի 1-ին կետը խմբագրվել է։ |
|  5. ՀՀ արդարադատության նախարարություն | 28.07.2021թ. |
| N/27.3/22759-2021 |
| 1. «Գույքի նվիրատվությունն ընդունելու մասին» Հայաստանի Հանրապետության կառավարության որոշման նախագծի (այսուհետ` Նախագիծ) վերնագիրն է՝ գույքի նվիրատվությունն ընդունելու մասին, մինչդեռ՝ Նախագծի 2-րդ կետով նախատեսվում է սահմանել, որ որոշման 1-ին կետում նշված գույքի նվիրատվության ընդունման արդյունքում Հայաստանի Հանրապետությանը սեփականության իրավունքով փոխանցվող **գույքն ամրացվում է Հայաստանի Հանրապետության ազգային անվտանգության պետական պահպանության ծառայությանը**։ Նշվածը հաշվի առնելով՝ անհրաժեշտ է Նախագծի վերնագիրը համապատասխանեցնել բովանդակությանը:2. Նախագծի նախաբանից առաջարկում ենք հանել «Կառավարչական իրավահարաբերությունների կարգավորման մասին» Հայաստանի Հանրապետության օրենքի 5-րդ հոդվածի 7-րդ մասին կատարված հղումը՝ նկատի ունենալով, որ Նախագծով նախատեսված չէ գույքը  հետ վերցնելու վերաբերյալ կարգավորում:3. Նախագծի 2-րդ կետի «ազգային անվտանգության պետական» բառերն անհրաժեշտ է փոխարինել «ազգային անվտանգության ծառայության պետական» բառերով՝ նկատի ունենալով «Ազգային անվտանգության մարմինների մասին» օրենքի 3-րդ հոդվածը, համաձայն որի՝ **Ազգային անվտանգության ծառայությունը** (այսուհետ՝ լիազորված մարմին) վարչապետին ենթակա մարմին է: Հայաստանի Հանրապետության ազգային անվտանգության մարմինների համակարգը կազմված է լիազորված մարմնից, ներառյալ` կենտրոնական և մարզային մարմիններից, սահմանապահ զորքերից, **պետական պահպանության ծառայությունից**, ուսումնական կենտրոններից, հատուկ և այլ ստորաբաժանումներից: | 1.Ընդունվել է Նախագծի վերնագիրը խմբագրվել է՝«Գույքի նվիրատվությունն ընդունելու և գույք ամրացնելու մասին»։2. Ընդունվել էՆախագծի նախաբանը խմբագրվել է։3. Ընդունվել էՆախագծի 2-րդ կետում ավելացվել է «ծառայության» բառը։ |